CELEX: 32014D0359
Language: sl
Date: 2014-06-13 00:00:00
Title: 2014/359/EU: Izvedbeni sklep Komisije z dne 13. junija 2014 o skladnosti evropskih standardov EN 15649-1:2009+A2:2013 in EN 15649-6:2009+A1:2013 za plavajoče pripomočke za prosti čas, ki se uporabljajo na vodi in v njej, s splošno varnostno zahtevo iz Direktive 2001/95/ES Evropskega parlamenta in Sveta ter objava sklicevanja na navedene standarde v Uradnem listu Evropske unije  Besedilo velja za EGP

14.6.2014   
            
            
               SL
            
            
               Uradni list Evropske unije
            
            
               L 175/45
            
         IZVEDBENI SKLEP KOMISIJE
   z dne 13. junija 2014
   o skladnosti evropskih standardov EN 15649-1:2009+A2:2013 in EN 15649-6:2009+A1:2013 za plavajoče pripomočke za prosti čas, ki se uporabljajo na vodi in v njej, s splošno varnostno zahtevo iz Direktive 2001/95/ES Evropskega parlamenta in Sveta ter objava sklicevanja na navedene standarde v Uradnem listu Evropske unije
   
   (Besedilo velja za EGP)
   
      (2014/359/EU)
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2001/95/ES Evropskega parlamenta in Sveta z dne 3. decembra 2001 o splošni varnosti proizvodov (1) in zlasti prvega pododstavka člena 4(2) Direktive,
   ob upoštevanju naslednjega:
   
               (1)
            
            
               Člen 3(1) Direktive 2001/95/ES proizvajalce obvezuje, da dajo na trg le varne proizvode.
            
         
               (2)
            
            
               V skladu z drugim pododstavkom člena 3(2) Direktive 2001/95/ES se proizvod šteje za varnega, kar zadeva nevarnosti in vrste nevarnosti, zajete v ustreznih nacionalnih standardih, kadar je v skladu z neobvezujočimi nacionalnimi standardi, ki prevzemajo evropske, na katere se v skladu s členom 4(2) navedene direktive sklicuje Komisija v Uradnem listu Evropske unije.
            
         
               (3)
            
            
               V skladu s členom 4(1) Direktive 2001/95/ES evropske organizacije za standardizacijo (ESO) pripravijo evropske standarde na podlagi pooblastil, ki jih pripravi Komisija.
            
         
               (4)
            
            
               V skladu s členom 4(2) Direktive 2001/95/ES mora Komisija objaviti sklicevanja na take standarde.
            
         
               (5)
            
            
               Komisija je 21. aprila 2005 sprejela Sklep 2005/323/ES o varnostnih zahtevah, ki jim morajo ustrezati Evropski standardi za plavajoče pripomočke za prosti čas, ki se uporabljajo na vodi in v njej, v skladu z Direktivo 2001/95/ES Evropskega parlamenta in Sveta (2).
            
         
               (6)
            
            
               Komisija je 6. septembra 2005 evropskim organizacijam za standardizacijo izdala pooblastilo M/372 za pripravo evropskih standardov, ki obravnavajo glavne nevarnosti, povezane s plavajočimi pripomočki za prosti čas, ki se uporabljajo na vodi in v njej, in sicer utopitev in skorajšnjo utopitev, ter druge nevarnosti v zvezi z zasnovo proizvoda, na primer odnašanje, izgubo opore, padec z velike višine, zagozditev ali zapletanje nad ali pod vodno gladino, nenadno izgubo vzgona, prevrnitev, hladni šok, pa tudi nevarnosti zaradi same narave njihove uporabe, kot sta trčenje in udarec, ter nevarnosti zaradi vetrov, tokov in plimovanja.
            
         
               (7)
            
            
               Evropski odbor za standardizacijo (CEN) je sprejel skupino evropskih standardov (EN 15649 deli 1–7) za plavajoče pripomočke za prosti čas v odziv na pooblastilo Komisije. Komisija je 18. julija 2013 sprejela Izvedbeni sklep št. 2013/390/EU (3), v katerem je navedeno, da Evropski standardi EN 15649 (deli 1–7) za plavajoče pripomočke za prosti čas izpolnjujejo splošno varnostno zahtevo iz Direktive 2001/95/EC za nevarnosti, ki jih pokrivajo, in objavila sklicevanja nanje v seriji C Uradnega lista Evropske unije.
            
         
               (8)
            
            
               Od tedaj je CEN revidiral naslednje Evropske standarde za plavajoče predmete za prosti čas, ki se uporabljajo na ali v vodi: EN 15649-1:2009+A2:2013 in EN 15649-6:2009+A1:2013.
            
         
               (9)
            
            
               Evropska standarda EN 15649-1:2009+A2:2013 in EN 15649-6:2009+A1:2013 izpolnjujeta pooblastilo M/372 ter sta skladna z zahtevo po splošni varnosti iz Direktive 2001/95/ES. Njihova sklicevanja bi bilo treba ustrezno objaviti v Uradnem listu Evropske unije.
            
         
               (10)
            
            
               Ukrepi iz tega sklepa so v skladu z mnenjem odbora, ustanovljenega na podlagi Direktive 2001/95/ES –
            
         SPREJELA NASLEDNJI SKLEP:
   Člen 1
   Naslednji evropski standardi izpolnjujejo splošno varnostno zahtevo iz Direktive 2001/95/ES za nevarnosti, ki jih pokrivajo:
   
               (a)
            
            
               EN 15649-1:2009+A2:2013 „Plavajoči predmeti za prosti čas, ki se uporabljajo na ali v vodi — 1. del: Razvrstitev, materiali, splošne zahteve in preskusne metode“;
            
         
               (b)
            
            
               EN 15649-6:2009+A1:2013 „Plavajoči predmeti za prosti čas, ki se uporabljajo na ali v vodi — 6. del: Dodatne posebne varnostne zahteve in preskusne metode za pripomočke razreda D“.
            
         Člen 2
   Sklicevanji na standarda EN 15649-1:2009+A2:2013 in EN 15649-6:2009+A1:2013 se objavita v seriji C Uradnega lista Evropske unije.
   Člen 3
   Ta sklep začne veljati dvajseti dan po objavi v Uradnem listu Evropske unije.
   
   
      V Bruslju, 13. junija 2014
      
         
            Za Komisijo
         
         José Manuel BARROSO
         
            Predsednik
         
      
   
   
      (1)  UL L 11, 15.1.2002, str. 4.
   
      (2)  UL L 104, 23.4.2005, str. 39.
   
      (3)  UL L 196, 19.7.2013, str. 22.